GNMA-Y0002V กาเดลาซ่า

**GNMA-Y0002V กาเดลาซ่า** (อังกฤษ: Gadelaza, ญี่ปุ่น: ガデラーザ, โรมาจิ: *Gaderāza*) เป็นโมบิลอาร์เมอร์รุ่นใหม่ของกองทัพสหพันธ์โลก ปรากฏตัวในโมบิลสูทกันดั้มดับเบิ้ลโอ เดอะ มูฟวี่: การตื่นของผู้บุกเบิก

## เทคโนโลยีและความสามารถในการต่อสู้

กาเดลาซ่าเป็นโมบิลอาร์เมอร์ที่มีขนาดใหญ่ที่สุดที่ได้เคยมีการสร้างขึ้นมา มันได้รับการพัฒนาต่อมาจาก GNMA-0001V เร็กแน็นท์และรวมเทคโนโลยีจากโมบิลสูทใน GNZ ซีรี่ส์ของอินโนเวเตอร์ ความยาวและมวลโดยรวมของมันมากกว่ายาน CBS-742 ปโตเลไมออส 2 ไค พลังการต่อสู้ของมันนั้นสูงมาก จนกล่าวกันว่าสามารถต่อกรกับโมบิลสูท 5 หน่วยย่อยหรือมากกว่าได้อย่างสบายๆ

ในเวลาปกติ กาเดลาซ่าจะอยู่ในโหมดยานลาดตระเวนสำหรับการเดินทางด้วยความเร็วสูง และในโหมดต่อสู้ หัวโมบิลสูทของกาเดลาซ่าและซับอาร์มทั้งสี่ข้างจะถูกเปิดเผยสำหรับการต่อสู้ ส่วนหัวนี้ติดตั้งชุดเซ็นเซอร์ขนาดใหญ่สำหรับการสแกนระยะไกลและการควบคุมระบบ และซับอาร์มแต่ละข้างติดตั้ง GN บีมกันไว้ที่ส่วนปลาย เนื่องจากอุปกรณ์ยังคงขับเคลื่อนโดย GN ไดรฟ์ [T] อนุภาคจึงยังคงมีจำกัด

วิศวกรของกองทัพสหพันธ์โลกใช้ทั้งอินโนเวดและเทคโนโลยีที่พบในยานแม่เซเลสเชียลบีอิ้งเพื่อพัฒนา GN แฟงค์รุ่นใหม่ซึ่งทำงานร่วมกับคลื่นควอนตัมในสมอง เนื่องจากความสามารถในการทำงานหลายอย่างที่น่าทึ่งของอินโนเวเตอร์ วิศวกรของกองทัพได้ออกแบบกาเดลาซ่าให้รองรับ GN แฟงค์จำนวนมากที่สุดเท่าที่จะเป็นไปได้ โดยแบ่งเป็นขนาดใหญ่ 14 ตัว และขนาดเล็กอีก 10 ตัวเก็บอยู่ในแฟงค์ขนาดใหญ่แต่ละอัน รวมจำนวนทั้งสิ้น 154 ตัว GN แฟงค์แต่ละอันได้ติดตั้ง GN ไดรฟ์ [T] ขนาดเล็กและ GN บีมแคนน่อน/บีมกันที่มีพลังการยิงเทียบได้กับ GN บีมไรเฟิล และสามารถสร้าง GN ฟิลด์ขนาดย่อมๆ ขึ้นมาเพื่อตัดผ่านยูนิตศัตรูในระยะประชิด วีธีการโจมตีของแฟงค์มักเป็นการพุ่งโจมเป้าตีหรือยิงใส่เป้าหมายด้วยความเร็ว

อาวุธที่ทรงพลังที่สุดของกาเดลาซ่าคือ GN บลาสเตอร์ซึ่งเป็นรุ่นดัดแปลง GN เมก้าลันเชอร์ของกาเดสซ่า ปืนใหญ่ของกาเดลาซ่าสามารถยิงได้ในช่วงเวลาสั้น ๆ ประมาณ 10–12 วินาที ข้อเสียเพียงอย่างเดียวคือปืนใหญ่สร้างความร้อนได้มาก มีฮีตซิงก์แบบยืดหดได้เพื่อระบายความร้อนส่วนเกินออกสู่อวกาศสำหรับนัดต่อไป เนื่องจากข้อกำหนดด้านขนาดและอนุภาคที่สูงมากในการจ่ายพลังงานให้กาเดลาซ่าและแฟงค์ของมัน หุ่นรุ่นนี้จึงมีคอลเลกชั่น GN ไดรฟ์ [T] ที่ใหญ่ที่สุดในยุคนั้น

GN ไดรฟ์ [T] ทั้งสองเตาของกาเดลาซ่ามีความพิเศษซึ่งเป็นรุ่นใหม่ที่เรียกว่า "ซีรี่ส์ไทป์" ซึ่งเป็นการนำ GN ไดรฟ์ [T] จำนวน 3 เตามาเชื่อมต่อกันเป็นไดรฟ์ใหญ่ไดรฟ์เดียว ทำให้จำนวนไดรฟ์ทั้งหมดบนกาเดลาซ่ารวมเป็น 7 เตา (ไม่นับรวมไดรฟ์ที่ติดตั้งบน GN แฟงค์) เครื่องยนต์ของกาเดลาซ่าแสดงให้เห็นแล้วว่าสร้างกระแสต่อเนื่องของวงแหวนอนุภาค GN ซึ่งบ่งบอกถึงผลิตและการเร่งความเร็วของอนุภาคที่สูง กาเดลาซ่าจึงมีความเร็วและความคล่องตัวที่เหนือกว่าโมบิลอาร์เมอร์และยานลาดตระเวนหลายรุ่นในสมัยนั้น

กาเดลาซ่าถูกออกแบบมาโดยเฉพาะสำหรับนักบินที่เป็นอินโนเวเตอร์ ด้วยการใช้เทคโนโลยีที่เหลือโดยกลุ่มอินโนเวเตอร์ ได้ติดตั้งระบบควบคุมคลื่นสมองควอนตัม ระบบนี้ช่วยให้นักบินสามารถควบคุมอาวุธได้ผ่านทางความคิดและทำให้ปฏิกิริยาตอบสนองไวขึ้นอย่างมาก นอกจากนี้ยังสามารถใช้ระบบแทรนซั่มซิสเต็มเพื่อเพิ่มความสามารถโดยรวมได้

แม้จะมีพลังที่เหนือกว่า แต่ทั้งหมดก็ยังต้องพึ่งพาความสามารถของนักบิน หากศัตรูสามารถบุกรุกมาได้ถึงตัวนักบิน เช่น การหยุดชะงักของคลื่นควอนตัมในสมอง ประสิทธิภาพการต่อสู้จะลดลงอย่างมาก นอกจากนี้มันยังต้องพึ่งพา GN แฟงค์อย่างมากสำหรับการต่อสู้ระยะไกลและระยะประชิด ด้วยตัวมันเองก็มีความสามารถในการต่อสู้ที่จำกัด น่าเสียดายที่หุ่นรุ่นนี้ไม่ได้สร้างระบบการดีดตัวออกฉุกเฉินเพื่อหลีกเลี่ยงอันตรายถึงชีวิต โดยรวมแล้ว Gadelaza เป็นหนึ่งในโมบิลอาร์เมอร์ที่แข็งแกร่งที่สุดเท่าที่เคยมีมาในช่วงสงคราม ELS

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/movie (เว็บไซต์อย่างเป็นทางการ)